钦定古今图书集成/理学汇编/学行典/第192卷 > 潘怀
## 钦定古今图书集成/理学汇编/学行典/第192卷 > 潘怀

按《饶州府志》：“潘怀，字景进，鄱阳人。元季兵乱，怀与弟
侍父希古北走。明年，怀值闽寇再发，遇于郭璞山下，
缚希古索金，露刃胁之。怀争前曰：‘吾贫民，流离乞养
无所有，有则金不重于父。将军必欲逞怒，请代父’。寇
试之，即引颈，弟亦争代，寇怜其孝，并释之。洪武四年，
怀被荐，官湖广税课大使。”